Sodba Splošnega sodišča (četrti senat) z dne 26. septembra 2012 – Serrano Aranda proti UUNT – Burg Groep (LE LANCIER)
(Zadeva T-265/09)
„Znamka Skupnosti – Postopek z ugovorom – Prijava skupnostne besedne znamke LE LANCIER – Prejšnje besedne in figurativne nacionalne znamke EL LANCERO – Relativni razlogi za zavrnitev – Neobstoj verjetnosti zmede – Člen 8(1)(b) Uredbe (ES) št. 207/2009 – Zavrnitev ugovora“
1.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje
enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke –
Presoja verjetnosti zmede – Merila (Uredba Sveta št. 40/94, člen 8(1)(b)) (Glej točke 15, 16, 43, 74 in 75.)
2.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje
enake ali podobne znamke, registrirane za enake ali podobne proizvode ali storitve – Verjetnost zmede zaradi prejšnje znamke –
Besedna znamka LE LANCIER – Besedne in figurativne znamke EL LANCERO (Uredba Sveta št. 40/94, člen 8(1)(b)) (Glej točke 18,
70 in 76.)
3.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje
enake ali podobne znamke, registrirane za enake ali podobne proizvode ali storitve – Podobnost med zadevnimi proizvodi ali
storitvami – Merila presoje – Dopolnilnost proizvodov (Uredba Sveta št. 40/94, člen 8(1)(b)) (Glej točki 22 in 34.)
4.                     Znamka Skupnosti – Opredelitev in pridobitev znamke Skupnosti – Relativni razlogi za zavrnitev – Ugovor imetnika prejšnje
enake ali podobne znamke, registrirane za enake ali podobne proizvode ali storitve – Podobnost med zadevnima znamkama – Merila
presoje – Sestavljena znamka (Uredba Sveta št. 40/94, člen 8(1)(b)) (Glej točke od 51 do 52.)
Predmet
Tožba zoper odločbo prvega odbora za pritožbe UUNT z dne 27. marca 2009 (zadeva R 366/2008-1) v zvezi s postopkom z ugovorom
med M. Enriquejem Serranom Arandom in družbo Burg Groep BV.
Izrek
1.
Tožba se zavrne.
2.
E. S. Arandi se naloži plačilo stroškov.